ᱥᱟᱥᱟᱝ

ᱥᱟᱥᱟᱝ ᱫᱚ ᱢᱤᱫ ᱵᱩᱫᱟᱹ, ᱡᱟᱹᱛ ᱨᱮᱱᱟᱜ ᱫᱟᱨᱮ ᱠᱟᱱᱟ ᱾ ᱱᱚᱣᱟ ᱯᱮ ᱛᱷᱚᱠ ᱨᱮ ᱦᱟᱹᱴᱤᱧ ᱟᱠᱟᱱᱟ  ᱥᱟᱫᱟᱨᱚᱱ ᱥᱟᱥᱟᱝ, ᱠᱟᱹᱯᱩᱨ ᱥᱟᱥᱟᱝ ᱟᱨ ᱵᱤᱨ ᱥᱟᱥᱟᱝ ᱾ ᱱᱚᱣᱟ ᱵᱮᱜᱚᱨ ᱟᱨᱦᱚᱸ ᱫᱟᱨᱮ ᱥᱟᱥᱟᱝ ᱢᱮᱱᱛᱮ ᱢᱤᱜ ᱢᱮᱱᱟᱜᱼᱟ ᱾ ᱫᱟᱨᱮ ᱥᱟᱥᱟᱝ ᱨᱮᱱᱟᱜ ᱜᱩᱱ ᱫᱚ ᱱᱚᱣᱟ ᱠᱷᱚᱱ ᱵᱷᱮᱜᱟᱨ ᱜᱮᱭᱟ ᱾ ᱥᱟᱥᱟᱝ ᱫᱟᱨᱮ ᱫᱚ ᱜᱚᱫᱽ ᱫᱟᱨᱮ ᱞᱮᱠᱟ ᱧᱮᱞᱚᱜᱼᱟ ᱟᱨ ᱥᱟᱠᱟᱢ ᱦᱚᱸ ᱜᱚᱫᱽ ᱥᱟᱠᱟᱢ ᱞᱮᱠᱟ ᱜᱮ ᱾ ᱥᱟᱹᱨᱩ ᱞᱮᱠᱟ ᱜᱮ ᱚᱛ ᱵᱷᱤᱛᱤᱨ ᱨᱮ ᱥᱟᱥᱟᱝ ᱫᱚ ᱫᱟ ᱟ ᱾ ᱥᱟᱠᱟᱢ ᱛᱤᱨᱢᱤᱫ ᱠᱟᱛᱮ ᱡᱤ ᱞᱮᱠᱷᱟᱱ ᱥᱟᱥᱟᱥᱟᱝ ᱨᱚᱱᱟᱜ ᱥᱚ ᱦᱤᱡᱩᱜᱼᱟ ᱾ ᱳᱰᱤᱥᱟ ᱨᱮᱱᱟᱜ ᱠᱚᱱᱫᱷᱚᱢᱟᱲ ᱡᱤᱞᱟᱹ ᱨᱮ ᱪᱟᱥ ᱦᱩᱭᱩᱜ ᱠᱟᱱ ᱥᱟᱥᱟᱝ ᱫᱚ ᱨᱚᱝ ᱟᱨ ᱜᱩᱱ ᱞᱟᱹᱜᱤᱫ ᱟᱹᱰᱤ ᱧᱩᱛᱩᱢᱟᱱᱟ ᱾

ᱥᱟᱥᱟᱝ ᱪᱟᱥ
ᱥᱟᱥᱟᱝ ᱨᱮᱱᱟᱜ ᱥᱟᱬᱮᱥ ᱧᱩᱛᱩᱢ ᱫᱚ ᱠᱩᱨᱠᱩ ᱢᱟᱞᱚᱝᱜᱟ ᱾ ᱱᱚᱣᱟ ᱪᱟᱥ ᱞᱟᱹᱜᱤᱫ ᱫᱚ ᱥᱟᱥᱟᱝ ᱜᱮ ᱠᱷᱟᱸᱰᱭᱟᱹ ᱠᱷᱟᱹᱰᱭᱟᱹ ᱦᱟᱜ ᱛᱚᱯᱟ ᱦᱩᱭᱩᱜᱼᱟ ᱾ ᱟᱨ ᱚᱸᱰᱮ ᱠᱷᱚᱱ ᱢᱤᱫ ᱢᱟᱨᱟᱝ ᱵᱩᱫᱟᱹ ᱚᱢᱚᱱᱚᱜᱼᱟ ᱾ ᱟᱹᱰᱤ ᱵᱟᱹᱲᱛᱤ ᱨᱮ ᱕ ᱯᱷᱩᱴ ᱜᱟᱱ ᱩᱥᱩᱞ ᱫᱟᱨᱮ ᱟ ᱟᱡ ᱚᱱᱟ ᱨᱮᱱᱟᱜ ᱨᱮ ᱡᱷᱟᱢᱯᱟ ᱡᱷᱩᱨᱟᱹ ᱫᱟ ᱚᱰᱚᱠᱚᱜᱼᱟ ᱾ ᱮᱦᱚᱵ ᱫᱚ ᱚᱱᱟ ᱠᱷᱟᱺᱰᱭᱟᱹ ᱥᱟᱥᱟᱝ ᱠᱷᱚᱱ ᱜᱮ ᱟᱹᱰᱤ ᱜᱟᱱ ᱥᱟᱠᱟᱢ ᱚᱰᱚᱠᱚᱜᱼᱟ ᱾ ᱥᱟᱠᱟᱢ ᱫᱚ ᱢᱤᱫ ᱯᱷᱩᱴ ᱠᱷᱚᱱ ᱡᱤᱞᱤᱧ ᱟᱨ ᱒ᱼ᱓ ᱤᱸᱪ ᱜᱟᱱ ᱚᱥᱟᱨ ᱦᱩᱭᱩᱜᱼᱟ ᱾ ᱵᱟᱱᱟᱨ ᱯᱟᱴᱷᱟ ᱥᱤᱨ ᱫᱚ ᱥᱚᱢᱟᱱ ᱜᱮ ᱟᱴᱮᱫ ᱠᱚᱜᱼᱟ ᱾ ᱥᱟᱥᱟᱝ ᱫᱷᱟᱨᱟ ᱜᱮ ᱵᱟᱦᱟ ᱦᱚᱸ ᱵᱟᱦᱟ ᱟ  ᱢᱮᱱ ᱠᱷᱟᱱ ᱡᱚ ᱫᱚ ᱵᱟᱭ ᱡᱚ ᱟ ᱾ ᱱᱚᱣᱟ ᱨᱮᱱᱟᱜ ᱫᱟ ᱫᱚ ᱥᱟᱥᱟᱝ ᱞᱮᱠᱟᱛᱮ ᱵᱚᱱ ᱵᱮᱵᱷᱟᱨᱮᱜᱼᱟ ᱾ ᱟᱭᱢᱟ ᱫᱤᱥᱚᱢ ᱨᱮᱜᱮ ᱱᱚᱣᱟ ᱫᱚ ᱪᱟᱥ ᱦᱩᱭᱩᱜᱼᱟ ᱾ ᱳᱰᱤᱥᱟ ᱯᱚᱱᱚᱛ ᱨᱮ ᱫᱚ ᱠᱚᱱᱫᱷᱚᱢᱟᱬᱚ ᱟᱨ ᱯᱷᱩᱞᱵᱟᱬᱤ ᱦᱚᱱᱚᱛ ᱨᱮ ᱟᱹᱰᱤ ᱡᱩᱨ ᱪᱟᱥ ᱦᱩᱭᱩᱜᱼᱟ ᱾

ᱜᱩᱱ 
ᱥᱟᱥᱟᱝ ᱨᱮ ᱫᱚ ᱠᱩᱨᱠᱩᱢᱤᱱ ᱧᱩᱛᱩᱢᱟᱜ ᱥᱟᱥᱟᱝ ᱨᱚᱝ ᱛᱟᱦᱮᱸᱱᱟ ᱾ ᱚᱱᱟ ᱥᱟᱶᱛᱮ ᱥᱚᱸᱫᱷᱟᱲ ᱥᱩᱱᱩᱢ ᱛᱟᱦᱮᱸᱱᱟ ᱾ ᱚᱱᱟᱛᱮ ᱥᱟᱥᱟᱝ ᱥᱟᱠᱟᱢ ᱛᱮ ᱯᱚᱴᱚᱢ ᱠᱟᱛᱮ ᱯᱤᱴᱷᱟᱹ ᱠᱚ ᱛᱮᱭᱟᱨᱟ ᱾ 
ᱵᱮᱵᱷᱟᱨ
ᱥᱟᱥᱟᱝ ᱫᱟᱨᱮ ᱨᱮᱱᱟᱜ ᱢᱩᱬ ᱫᱚ ᱨᱟᱞ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱟ ᱾ ᱥᱟᱥᱟᱝ ᱫᱟᱨᱮ ᱨᱮᱱᱟᱜ ᱱᱚᱣᱟ ᱨᱮᱦᱮᱫ ᱜᱮ ᱥᱟᱥᱟᱝ ᱫᱚ ᱠᱚ ᱢᱮᱛᱟᱜ ᱠᱟᱱᱟ ᱾ ᱡᱟᱦᱟᱸ ᱫᱚ ᱵᱮᱨᱮᱞᱟᱜ ᱨᱚᱦᱚᱲ ᱠᱟᱛᱮ  ᱠᱚ ᱵᱮᱵᱷᱟᱨᱟ ᱾ 
ᱜᱤᱫᱽᱨᱟᱹ ᱦᱩᱭᱮᱱ ᱟᱨᱵᱟᱝ ᱦᱟᱲᱟᱢ ᱵᱩᱰᱷᱤ ᱫᱤᱱ ᱦᱤᱞᱚᱜ ᱵᱮᱨᱮᱞ ᱥᱟᱥᱟᱝ ᱨᱟᱥᱟ ᱧᱩ ᱞᱮᱠᱷᱟᱱ ᱦᱚᱲᱢᱚ ᱨᱮ ᱫᱟᱲᱮᱭ ᱯᱮᱨᱮᱡᱟ ᱟᱨ ᱦᱚᱲᱢᱚ ᱨᱮᱱᱟᱜ ᱨᱩᱣᱟ 
ᱠᱚᱭ ᱥᱟᱦᱟᱭᱟ ᱾
ᱨᱤᱫ ᱥᱟᱥᱟᱝ ᱦᱚᱲᱢᱚ ᱨᱮ ᱚᱡᱚᱜ ᱞᱮᱱ ᱠᱷᱟᱱ ᱦᱚᱲᱢᱚ ᱨᱮ ᱜᱷᱟᱣ ᱡᱟᱨ ᱵᱟᱝ ᱦᱩᱭᱩᱜᱼᱟ ᱟᱨ ᱧᱤᱫᱟᱹ ᱵᱮᱲᱟ ᱞᱟᱜᱟᱣ ᱠᱟᱛᱮᱢ ᱡᱟᱹᱨᱤᱫᱽ ᱠᱷᱟᱱ ᱡᱟᱹᱯᱤᱫ ᱵᱮᱥ ᱦᱤᱡᱩᱜᱼᱟ ᱾
ᱯᱤᱛ, ᱟᱢᱵᱚᱞ ᱮᱢᱟᱱ ᱨᱩᱣᱟᱹ ᱠᱚ ᱨᱮ ᱵᱮᱨᱮᱞ ᱥᱟᱥᱟᱝ ᱨᱟᱥᱟ ᱜᱩᱲ ᱥᱟᱞᱟᱜ ᱧᱩ ᱞᱮᱠᱷᱟᱱ ᱞᱟᱵᱽ ᱧᱟᱢᱚᱜᱼᱟ ᱾
ᱥᱟᱥᱟᱝ ᱫᱚ ᱢᱚᱥᱞᱟ ᱞᱮᱠᱟᱛᱮ ᱦᱚᱸ ᱠᱚ ᱵᱮᱵᱷᱟᱨ ᱜᱮᱭᱟ ᱾ ᱥᱤᱧᱚᱛ ᱨᱮ ᱱᱚᱣᱟ ᱫᱚ ᱠᱩᱥᱤᱭᱟᱱᱟᱜ ᱢᱚᱥᱞᱟ ᱠᱟᱱᱟ ᱾ ᱱᱚᱣᱟ  ᱫᱚ ᱤᱥᱤᱱ ᱵᱟᱥᱟᱝᱟᱜ ᱨᱮ ᱨᱚᱝ ᱮ ᱨᱟᱠᱟᱵᱟ ᱾ 
ᱠᱚᱧᱮ ᱥᱤᱧᱚᱛ ᱨᱮᱱᱟᱜ ᱤᱥᱤᱱ ᱵᱟᱥᱟᱝ ᱨᱮ ᱫᱚ ᱟᱹᱰᱤ ᱡᱟᱹᱥᱛᱤ ᱥᱟᱥᱟᱝ ᱠᱚ ᱵᱮᱵᱷᱟᱨᱟ ᱾

ᱵᱟᱨᱦᱮ ᱡᱚᱱᱚᱲ

 Turmeric, from the U.S. National Institutes of Health
 Turmeric List of Chemicals (Dr. Duke's)
 Plant Cultures: review of botany, history and uses 
 Scientists say curry compound kills cancer cells 

ᱥᱟᱹᱠᱷᱭᱟᱹᱛ

ᱛᱷᱚᱠ:!Main category
ᱛᱷᱚᱠ:ᱫᱟᱨᱮ
ᱛᱷᱚᱠ:ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱫᱟᱨᱮ